NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# K číslu: 1896/2014

**1208a**

**S p r á v a**

# **Výboru Národnej rady Slovenskej republiky pre financie a rozpočet o výsledku prerokovania správy o makroekonomickom vývoji a vývoji verejných financií v roku 2014 a predikcii vývoja do konca roka (tlač 1208)**

# Správu o makroekonomickom vývoji a vývoji verejných financií v roku 2014 a predikcii vývoja do konca roka (tlač 1208) pridelil predseda Národnej rady Slovenskej republiky rozhodnutím č. 1272 zo dňa 30. septembra 2014 Výboru Národnej rady Slovenskej republiky pre financie a rozpočet na prerokovanie **do 24. novembra 2014.**

Ako gestorský výbor určil Výbor Národnej rady Slovenskej republiky pre financie a rozpočet, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

**Výsledok rokovania výboru:**

# V súlade s rozhodnutím predsedu Národnej rady Slovenskej republiky č. 1272 zo dňa  30. septembra 2014 určený výbor Národnej rady Slovenskej republiky prerokoval správu o makroekonomickom vývoji a vývoji verejných financií v roku 2014 a predikcii vývoja do konca roka (tlač 1208):

* Výbor Národnej rady Slovenskej republiky pre financie a rozpočet (uzn. č. 368 zo dňa 18. novembra 2014)

Predloženú správu prerokoval a svojim uznesením ju **zobral na vedomie**. Zároveň odporučil Národnej rade Slovenskej republiky správu o makroekonomickom vývoji a vývoji verejných financií v roku 2014 a predikciu vývoja do konca roka (tlač 1208) **vziať na vedomie**.

Zo strany výboru Národnej rady Slovenskej republiky ani poslancov neboli predložené iné stanoviská, pripomienky či pozmeňujúce alebo doplňujúce návrhy v súlade s § 75 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov.

Gestorský výbor podľa § 79 ods. 4 a 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov schválil uvedenú správu **uznesením č. 371 zo dňa 24. novembra 2014**.

Určil poslankyňu **Evu Hufkovú**  za spravodajkyňu výboru.

Výbor ju poveril

* 1. predniesť správu výboru na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnej správe ihneď po ukončení rozpravy k nej.

Návrh uznesenia Národnej rady Slovenskej republiky je prílohou tejto správy.

Bratislava 24. novembra 2014

**Daniel D u c h o ň, v. r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

VI. volebné obdobie

–––––––––––––––––––––––––––––––––––––––––––––––––––––––––––––––

# K číslu: 1896/2014

**N á v r h**

**U z n e s e n i e**

**Národnej rady Slovenskej republiky**

**z ...... decembra 2014**

k správe o makroekonomickom vývoji a vývoji verejných financií v roku 2014 a predikcii vývoja do konca roka (tlač 1208)

**Národná rada Slovenskej republiky**

**b e r i e n a  v e d o m i e**

správu o makroekonomickom vývoji a vývoji verejných financií v roku 2014 a predikciu vývoja do konca roka (tlač 1208)